b'\n_START_ARTICLE_\nLetali\xc5\xa1\xc4\x8de Gorica 1911-1914\n_START_PARAGRAPH_\nLetali\xc5\xa1\xc4\x8de so za\xc4\x8deli graditi leta 1911, na obmo\xc4\x8dju takratnega vadi\xc5\xa1\xc4\x8da 5. dragonskega polka tj. ob cesti proti Mirnu. V skoraj identi\xc4\x8dnem mestu je bilo kasneje zgrajeno italijansko voja\xc5\xa1ko in civilno letali\xc5\xa1\xc4\x8de Amadeo Duca D\xe2\x80\x99Aosta Aeroporto Duca D\xe2\x80\x99Aosta di Gorizia. Lokacija ni bila slu\xc4\x8dajna, saj je Gorica predstavljala izjemno strate\xc5\xa1ko mesto napram Kraljevini Italiji. Teren in veterne razmere so bile ugodne, saj sta jih nekoliko preje (1909) preizkusila tudi brata Rusjan, ki ta letela nekoliko ju\xc5\xbeneje, proti Pe\xc4\x8di. Letali\xc5\xa1\xc4\x8de Gorica je bilo prvo voja\xc5\xa1ko letali\xc5\xa1\xc4\x8de na slovenskih tleh. V letu 1912 so na gori\xc5\xa1kem letali\xc5\xa1\xc4\x8du izvedli \xc5\xbee ve\xc4\x8d sto poletov. Do leta 1914 so na letali\xc5\xa1\xc4\x8du postavili \xc5\xa1tiri hangarje in poveljni\xc5\xa1ko barako. V tem obdobju sta na omenjeni lokaciji delovali Flugpark 3 in Fliegeretappenkompagnie 4. Ob italijanski vojni napovedi je bilo letali\xc5\xa1\xc4\x8de opu\xc5\xa1\xc4\x8deno, saj je Fliegeretappenkompagnie 4 \xc5\xbee zapustila lokacijo. Poznavanje terena ob gori\xc5\xa1kem mosti\xc5\xa1\xc4\x8du je bilo klju\xc4\x8dno za postavitev obrambe ob So\xc4\x8di in tudi postavitev ostalih letali\xc5\xa1\xc4\x8d v zaledju so\xc5\xa1ke fronte.'